b"\n_START_ARTICLE_\nDiamond Dallas Page\n_START_PARAGRAPH_\nDallas Page, syntym\xc3\xa4nimelt\xc3\xa4\xc3\xa4n Page Joseph Falkinburg, Jr. (s. 5. huhtikuuta 1956) on yhdysvaltalainen n\xc3\xa4yttelij\xc3\xa4 ja el\xc3\xa4kkeelle j\xc3\xa4\xc3\xa4nyt showpainija, joka tunnetaan paremmin nimell\xc3\xa4 Diamond Dallas Page (DDP). Page paini uransa aikana World Championship Wrestlingiss\xc3\xa4, World Wrestling Entertainmentissa, Total Nonstop Action Wrestlingissa ja Juggalo Championship Wrestlingissa._NEWLINE_Page aloitti 1988 managerina American Wrestling Associationissa. WCW:lle h\xc3\xa4n siirtyi 1991 ja aloitti itsekin painimaan saman vuoden lopulla. Page otti kutsumanimekseen The People's Champion. H\xc3\xa4n saavutti uransa suurimman suosion WCW:ss\xc3\xa4 voittaen kolme kertaa World Heavyweight Championshipin, kaksi kertaa United States Heavyweight Championshipin, nelj\xc3\xa4 kertaa World Tag Team Championshipin ja kerran Television Championshipin._NEWLINE_Kun WWE osti WCW:n vuonna 2001, Dallas Page solmi sopimuksen WWE:n kanssa ja voitti siell\xc3\xa4 European Championshipin ja World Tag Team Championshipin. H\xc3\xa4nen sopimuksensa yhti\xc3\xb6n kanssa loppui vuonna 2002. Dallas Page paini sittemmin pienemmiss\xc3\xa4 piireiss\xc3\xa4, kunnes solmi sopimuksen TNA:n kanssa, miss\xc3\xa4 h\xc3\xa4n ty\xc3\xb6skenteli vuodesta 2004 vuoteen 2005. T\xc3\xa4m\xc3\xa4n j\xc3\xa4lkeen Page on n\xc3\xa4ytellyt pienen budjetin elokuvissa ja toimii fitness-guruna. H\xc3\xa4n on kuuluisa kehitt\xc3\xa4m\xc3\xa4st\xc3\xa4\xc3\xa4n DDP Yoga -joogasta."